**ЮРИДИЧЕСКИЯТ ФАКУЛТЕТ НА СОФИЙСКИЯ УНИВЕРСИТЕТ**

**„СВ. КЛИМЕНТ ОХРИДСКИ“**

**ОБЯВЯВА**

**П Р О Ц Е Д У Р А**

 за

 подбор на млади учени и постдокторанти, които да бъдат финансирани по Националната научна програма „Млади учени и постдокторанти - 2“ (2022-2023 г.)от средствата, отпуснати на факултета със Заповед № РД 19-256/20.07.2022 г. на Ректора на СУ „Св. Климент Охридски“:

|  |  |  |
| --- | --- | --- |
| **Категория** | **Млади учени** | **Постдокторанти** |
| **Образование** |

|  |
| --- |
| Придобита първа магистърска степен не повече от 10 /десет/ години преди края на заявения от кандидата период на финансиране.  |

 |

|  |
| --- |
| Придобита първа докторска степен не повече от 5 /пет/ години преди края на заявения от кандидата периода на финансиране  |

 |
| **Трудово правоотношение със СУ „Св. Климент Охридски”** | Имат трудово правоотношение със СУ „Св. Климент Охридски”, като: - заемат академичната длъжност „асистент“ или „главен асистент“ в ЮФ на СУ (с минимум шест месеца стаж към датата на кандидатстване); - са докторанти в ЮФ на СУ, отчислени с право на защита;- са докторанти в задочна форма на обучение или такива на самостоятелна подготовка в ЮФ на СУ, зачислени минимум шест месеца преди датата на кандидатстване в ЮФ на СУ;- са специалисти с висше образование. | Имат трудово правоотношение със СУ „Св. Климент Охридски” |
|

|  |
| --- |
| **Възможност за работа по допълнително трудово правоотношение със СУ**  |

 | За 4 часа на ден | За 4 часа на ден |
| **Минимална продължителност на изпълнението на дейностите по програмата** |

|  |
| --- |
| За не по-малко от 6 месеца, считано от датата на назначението.  |

 |

|  |
| --- |
| За не по-малко от 6 месеца, считано от датата на назначението  |

 |
| **Максимален период за изпълнение на дейностите по програмата** |

|  |
| --- |
| 12 месеца  |

 |

|  |
| --- |
| 12 месеца |

 |

 **НЕОБХОДИМИ ДОКУМЕНТИ ЗА КАНДИДАТСТВАНЕ:**

1. За кандидатстване в модул „Млади учени“ се подават следните документи:

* Заявление по образец;
* Декларация за липса на двойно финансиране по образец;
* Попълнен формуляр за проектно предложение по образец;
* Диплома за висше образование ОКС „Магистър“;
* Копие на трудов договор/ споразумение със СУ;
* Копие на Заповед за зачисляване като докторант или за отчисляване с право на защита (ако кандидатът се позовава на такова обстоятелство);
* Съгласие за получаване на документи и уведомления по процедурата за кандидатстване по електронен път и посочване на електронен адрес за целта от кандидата.
* При необходимост - копия на посочени от кандидата в проектното предложение материали

2. За кандидатстване в модул „Постдокторанти“ се подават следните документи:

* Заявление по образец;
* Декларация за липса на двойно финансиране по образец;
* Попълнен формуляр за проектно предложение по образец;
* Диплома за придобита докторска степен;
* Извлечение от Регистъра на академичния състав, удостоверяващо вписаната докторска степен
* При необходимост - копия на посочени от кандидата в проектното предложение материали.
* Съгласие за получаване на документи и уведомления по процедурата за кандидатстване по електронен път и посочване на електронен адрес за целта от кандидата.

Проектното предложение в този модул трябва да отговаря на изискванията на т. 9.2. от Програмата, както следва:

* да е в актуална тематика и на високо научно ниво;
* да е представена детайлна работна програма за периода на проекта;
* да е представен подробен финансов план, придружен с обосновка.

3. Всички документи се подават в един екземпляр на хартиенносител или в сканирано копие по електронна поща. Дипломите се подават в копие, заверено от кандидата.

4. При подаване на документите кандидатът получава входящ номер, който се посочва при оповестяване на резултатите от конкурса на интернет страницата на ЮФ. При подаване на документите по електронна поща входящият номер се изпраща на кандидата на същия електронен адрес незабавно след получаване на документите от служителя на ЮФ на СУ.

**ВЪТРЕШНИ ПРАВИЛА ЗА РАБОТА В ЮФ НА СУ „СВ. КЛ. ОХРИДСКИ“ ПО НАЦИОНАЛНАТА НАУЧНА ПРОГРАМА „МЛАДИ УЧЕНИ И ПОСТДОКТОРАНТИ - 2“ (2022-2023 Г.)**

1. С оглед постигането на целта на програмата за привличане, задържане и развитие на висококвалифицирани МУ и ПД, предвид ограничените средства, предоставени на Юридическия факултет на СУ за финансиране на дейността на кандидатите, които са недостатъчни за привличането на новоназначени външни лица при заплащане на определените в т. 9.1. и т. 9.2. от Програмата минимални месечни възнаграждения, както и за да се задоволят нуждите на Юридическия факултет чрез подпомагане на реализацията и развитието на младите учени и постдокторанти, които работят по трудово правоотношение с Юридическия факултет на СУ „Св. Климент Охридски“,на конкурсен принцип и с прозрачни правила и критерии за подбор, в програмата могат да участват, както следва:

а) В модул „Млади учени“ могат да кандидатстват млади учени, които вече са назначени по трудово правоотношение към ЮФ на СУ за извършване на научноизследователска и научно-образователна дейност, но не повече от десет години след придобиване на първа магистърска степен[[1]](#footnote-1)1 преди края на заявения от кандидата период на финансиране (който не може да е по-кратък от 6 месеца, считано от датата на назначението), и които:

* заемат академичната длъжност „асистент“ или „главен асистент“ в ЮФ на СУ (с минимум шест месеца стаж към датата на кандидатстване);
* са докторанти в ЮФ на СУ, отчислени с право на защита;
* са докторанти в задочна форма на обучение или такива на самостоятелна подготовка в ЮФ на СУ, зачислени минимум шест месеца преди датата на кандидатстване в ЮФ на СУ;
* са специалисти с висше образование и са на трудов договор към ЮФ на СУ.

б) В модул „Постдокторанти“ могат да кандидатстват вече назначени по трудово правоотношение учени към ЮФ на СУ, които са придобили първа ОНС „доктор“ [[2]](#footnote-2)2 (в страната или в чужбина), но не повече от пет години преди края на заявения от кандидата период на финансиране (който не може да е по-кратък от 6 месеца, считано от датата на назначението) и които покриват националните минимални изисквания за придобиване на ОНС „доктор“ по научната област и/или професионално направление, в което кандидатстват.

2. Условията за кандидатстване, критериите за оценка и резултатите от изпълнението по Програмата се обявяват на интернет страницата на ЮФ на СУ в рубриката „Научни проекти“, раздел „Национална научна програма „Млади учени и постдокторанти - 2“ (2022-2023 г.)“.

3. Комисията приема график за провеждане на процедурата по подбор и класиране на кандидатите за всеки етап от изпълнението на Програмата, който се обявява на интернет страницата на ЮФ на СУ.

4. Кандидатите за финансиране по ННМУПД-2 подават до Декана на ЮФ на СУ необходимите документи за кандидатстване на хартиен носител или сканирано копие по електронна поща.

4.1. За кандидатстване в модул „Млади учени“ се подават следните документи:

* Заявление по образец /Приложение № 1/;
* Декларация за липса на двойно финансиране /Приложение № 3/;
* Попълнен формуляр за проектно предложение /Приложение № 4/;
* Диплома за висше образование ОКС „Магистър“;
* Копие на трудов договор/ споразумение със СУ;
* Копие на Заповед за зачисляване като докторант или за отчисляване с право на защита (ако кандидатът се позовава на такова обстоятелство);
* Съгласие за получаване на документи и уведомления по процедурата за кандидатстване по електронен път и посочване на електронен адрес за целта от кандидата.
* При необходимост - копия на посочени от кандидата в проектното предложение материали

4.2. За кандидатстване в модул „Постдокторанти“ се подават следните документи:

* Заявление по образец /Приложение № 2/;
* Декларация за липса на двойно финансиране /Приложение № 3/;
* Попълнен формуляр за проектно предложение /Приложение № 4/;
* Диплома за придобита докторска степен;
* При необходимост - копия на посочени от кандидата в проектното предложение материали.
* Съгласие за получаване на документи и уведомления по процедурата за кандидатстване по електронен път и посочване на електронен адрес за целта от кандидата.

4.3. Проектното предложение за кандидатстване в модул „Постдокторанти“ трябва да отговаря на изискванията на т. 9.2. от Програмата, както следва:

* да е в актуална тематика и на високо научно ниво;
* да е представена детайлна работна програма за периода на проекта;
* да е представен подробен финансов план, придружен с обосновка.

4.4. Кандидатите, които са подали документите си по електронна поща в сканирано копие, ги представят в оригинал, ако бъдат класирани за участие в Програмата.

5. Комисията се произнася по допускане на кандидатите до етапа на оценка, съгласно утвърдения и публично обявен график.

6. Класирането на кандидатите и определянето на конкретния размер на допълнителното възнаграждение и другите допустими разходи се извършва от Комисията по утвърдения график и при отчитане на:

* броят на кандидатите, които отговарят на изискванията за съответния модул;
* минималните и максималните размери на възнагражденията и другите допустими разходи, съгласно т. 9.1. и н. 9.2. от Програмата;
* предоставените на ЮФ на СУ средства.

При наличие на достатъчно средства, същите се разпределят между кандидатите при съобразяване на събраните от тях точки в проектното предложение.

7. Решенията на Комисията за класиране на кандидатите се утвърждават от Факултетния съвет на ЮФ.

8. Резултатите от класирането се обявяват в двуседмичен срок от приключване на процедурата на интернет страницата на Юридическия факултет (по входящ номер на заявлението), като всички кандидати се уведомяват и на посочените от тях електронен адреси.

9. Класираните кандидати се назначават на допълнително трудово правоотношение със СУ „Св. Климент Охридски” за 4 часа на ден за изпълнение на конкретна/и научноизследователска/и задача/и, описана/и в проектното предложение за максимален срок от 12 месеца[[3]](#footnote-3)3 за всеки етап от Програмата.

10. Към публикациите, в резултат на работата по програмата, задължително се изписват благодарности с примерен текст: Това изследване е подкрепено от Министерството на образованието и науката по Националната програма „Млади учени и постдокторанти – 2/ This research is supported by the Bulgarian Ministry of Education and Science under the National Program “Young Scientists and Postdoctoral Students – 2“.

11. В едномесечен срок от приключване на работата по всеки етап от Програмата, участниците представят до Комисията отчет за изпълнение (кратки резюмета на постигнатите високи научни резултати) и изразходваните средства (когато има такива извън полученото възнаграждение).

12. Изпълнението на Програмата се представя пред обществото чрез публикуването на представените резюмета от младите учени и постдоктаранти на интернет страницата на ЮФ на СУ.

1. 1 Датата на придобиване на магистърска степен се счита от датата на Протокола на държавната изпитна комисия. [↑](#footnote-ref-1)
2. 2 Датата на придобиване на докторска степен се счита от деня, в който дисертационният труд е защитен успешно. [↑](#footnote-ref-2)
3. 3 Съгласно т. 9.2. от Програмата и т. 10 от Указанията за изпълнение на ННПМУПД -2 срокът по модул „Постдокторанти“ може да бъде продължен до 24 месеца и през втория етап от Програмата, ако при кандидатстването през първия етап то е предвидено да бъде с такъв срок и ако кандидатът още отговаря на условията за „Постдокторант“. [↑](#footnote-ref-3)